МИКАГ1ИЛ Х1АСАНОВ РАК1АЛДЕ ЩВЕЯЛЪЕ.

Инна лиллагьи ва инна илайгьи ражиг1ун.

Баракаталъул гох1, рах1маталъул ицц,

Рах1манас вачана жиндаго аск1ов,

Г1аданлъи т1аг1араб дунялалдаса,

Даимаб рукъ лъик1ин х1алхьун кьижизе.

Кьуна Бет1ергьанас дуе къисматлъун,

Къваридаб зах1матаб г1ажизаб г1умру,

Дур къуватаб рак1алъ къабул гьабич1еб,

Къиматалда араб г1адамазда гъорлъ.

Дур бах1арчияб ц1ар нижер рек1елъа

Ракьул гъуни хъванин к1очон теларо,

Иман рек1елъ лъолел, ях1 чорхой кьолел,

Меседил жугьаби хабалъ лъеларо.